FAAGASOLO: O SE AMATAGA LELEI I LE A’OGA

Pepa o faamatalaga mo aiga

**E foliga mai o loo mamao le amataga o le a’oga a’o tau faamautū oe ma lou alo i lenei tausaga. O le amata i le a’oga e mafai ona fai ma lu’itau ae faatupu fiafia foi, ma o lenei pepa o faamatalaga e ofo atu ai ni faamatalaga i ala e lagolagoina ai e le a’oga amata a lou alo le se’e atu i le a’oga a’o faagasolo le tausaga.**

Ua uma ona oo lou alo i le tele o le se’e atu poo ni suiga laiti ma tetele o le olaga. O uiga faaali o lou alo i le feagai ma le fou/le masani lelei i nofoaga tausi fanau poo a’oga faata’ita’i, le alu e ta’aalo ma isi, e oo lava i le se’e mai se isi faatinoga poo se faagasologa masani i se isi, o iina e te maua ai se ata o lona tali atu i tulaga fou ma ala e sili ona lelei i lou lagolagoina o ia.

# AISEĀ E TĀUA AI SE AMATAGA LELEI I LE A’OGA?

O se amataga lelei i le a’oga e oo ai i se a’oa’oina lelei ma se taunuuga manuia mo lou alo i le taimi e se’e atu ai faapea foi ma talaatu. E fesoasoani foi i le faaauauina o le a’oa’oina o lou alo ma lona atiina’e. E fesoasoani foi ia lagona lona mautū, mautinoa ma fesoota’i ma tagata ma nofoaga fou.

# RESITALAINA O LOU ALO I LE A’OGA

O le tele o a’oga amata e amata a latou resitala ia Me, i le tausaga a’o lumana’i le amata o tamaiti i le a’oga. A oo ina e alu e resitala lau fanau i le a’oga, ia faaaoga lelei ia avanoa e te faamasani ai i le a’oga e ala i polokalame ma faatinoga o le faagasolo atu i le a’oga. O le faagasolo aupito aoga e amata vave ae le’i tuua a’oga ma faaauau atu ai i talaatu o aso muamua o le a’e o a’oga.

# POLOKALAME MA FAATINOGA O LE faagasolo ATU I LE A’OGA

O le auai i polokalame ma faatinoga o le faagasolo atu o le a fesoasoani ia te oe ma lou alo ina ia malamalama lelei i le a’oga ma faamautu ni faigauō ma isi tamaiti ma aiga o le a outou iai i le a’oga.

## TA’UTINOGA O LE faagasolo I A’OA’OGA MA LE ATIINA’E

O le a tusia e le faia’oga o a’oga amata a lou alo se *Transition Learning and Development Statement* (Ta’utinoga o le Faagasolo). O lenei Ta’utinoga o le Faagasolo o le a tuufaatasia ai naunauta’iga o lou alo, o ona tomai ma tulaga e malosi ai. O le a faasinoina ai foi faiga faapitoa mo lou alo ma tapenaga faafaia’oga ina ia vave ona masani le a’oga ma faia’oga e saunia lou alo, ma fuafua tatau loa polokalame talafeagai mo le a’oa’oina o lou alo.

Afai o e fuafua e ave lou alo i Tausiga i Fafo Atu o Itula A’oga (OSHC), e mafai foi ona faasoa le Ta’utinoga o le Faagasolo i le OSHC. E fesoasoani le Ta’utinoga o le Faagasolo i faia’oga ia latou fuafuaga aga’i i naunauta’iga o lou alo ma fesoasoani i le faaauauina i le va o le a’oga amata, le a’oga, ma le OSHC.

E mafai ona fesoasoani le Ta’utinoga o le Faagasolo ia e malamalama, lagolago, ma una’i ma fesoota’i e uiga i le a’oa’oina o lou alo a’o faagasolo atu i le a’oga. O le a avatu ia te oe se kopi o le Ta’utinoga o le Faagasolo o lou alo.

O le Ta’utinoga o le Faagasolo o loo iai ni faamatalaga totino i lou alo, e iai le igoa o lou alo, aso fanau ma ata, ma lou igoa ma auiliiliga o fesoota’iga. Afai e tatau ai, o le a iai foi le igoa ma auiliiliga o fesoota’iga ma isi tagata faaporofesa o a’oga amata o loo lagolagoina lou alo.

E masani ona tusi i le Term 4 le Ta’utinoga o le Faagasolo, ae afai e iai se faaletonu i le tino o lou alo, e mafai ona tusi vave e le faia’oga o lou alo i le a’oga amata se Ta’utinoga o le Faagasolo ia Iuni/Iulai e amata ai sa outou talanoaga ma le a’oga ua filifilia mo lou alo e uiga i le faamalosia on iai o lagolago.

Ona o le tele anoa’i o lou iloa i lou alo, e tāua lou sao i le ta’utinoga. O le a valaauina oe e faatumu se vaega o le Ta’utinoga o le Faagasolo. E fesoasoani lou faatumuina o le vaega lea o le Ta’utinoga o le Faagasolo i le a’oga ina ia latou iloa pe faapefea ona fesoasoani ia te oe ma lou alo ia lelei tele sona amataga i le a’oga.

E iai foi se vaega e faatumu e lou alo (faatasi ma le fesoasoani a se tagata matua e pei o oe poo le faia’oga o le a’oga amata). O lenei vaega e masani ona iai ata tusia ma e faamaumauina ai mea e fia iloa e lou alo e uiga i le a’oga ma o latou manatu e uiga i le amata i le a’oga.

## O LE FAASOAINA O FAAMATALAGA I LE A’OGA A LOU ALO

E afua mai le 2018, o le a faatumu, faasoa, ma teu le Ta’utinoga o le Faagasolo e faaaogā i ai se meafaigaluega faainitaneti e maua i le *Insight Assessment Platform* (o se tuufaatasiga faainitaneti e iai mea faigaluega o iloiloga). O faamatalaga uma e talia e le *Insight Assessment Platform* e teu malu i totonu o Ausetalia.

Ua faaaoga i a’oga uma a le malo i Vitoria le *Insight Assessment Platform* ma e mafai ai e a’oga ona fausia se faamaumauga e tumau o le a’oa’oina o lou alo ma lona atiina’e. E mafai foi ona maua e nisi a’oga a le Katoliko poo a’oga tuma’oti le Ta’utinoga o le Faagasolo e ala i le *Insight Assessment Platform*, poo le maua o se pepa o se kopi faaeletise o faamaumauga mai la matou auaunaga.

E faakonekarate e le Matagaluega o A’oga ma Toleniga (le Matagaluega) nisi o ana galuega faatino i isi fai auaunaga i fafo atu o lana pule’aga. A oo ina faia faapea, e faamalosia e le Matagaluega le iai o ni aiaiga e saogalemu ai teita (data) i le faagasologa o konekarate. Ua mae’a ona faatautaia e le Matagaluega se iloiloga o le *Insight Assessment Platform* i lona tulaga lē faalaua’iteleina o faamatalaga, ina ia mautinoa lona usita’ia o le Tulafono o le Lē Faalaua’iteleina o Faamatalaga a le Matagaluega ma nisi tulafono e tatau i le lē faalaua’itele. [www.education.vic.gov.au/Pages/privacypolicy](http://www.education.vic.gov.au/Pages/privacypolicy.aspx).

E ono faaaoga e le Matagaluega ni faamatalaga mai le Ta’utinoga o le Faagasolo ma nisi o teita o resitala i a’oga e mata’itū ai ma fai ni sa’iliiliga. E folasia ia faamatalaga i le faataatiaga o fuainumera faamaumauina (e pei o fuainumera ma karafi) ma e **lē** faailoaina igoa o tamaiti ta’ito’atasi.

Mo nisi faamatalaga e uiga i le *Insight Assessment Platform*, faafesoota’i le Matagaluega o A’oga ma Toleniga i le [psts@edumail.vic.gov.au](mailto:psts@edumail.vic.gov.au).

# mo nisi faamaTalaga

Faamolemole asiasi i le [www.education.vic.gov.au/transitiontoschool](http://www.education.vic.gov.au/transitiontoschool)

O lenei pepa ua faaliliuina i nisi gagana e tele ma o loo maua i le [www.education.vic.gov.au/transitiontoschool](http://www.education.vic.gov.au/transitiontoschool).